ประจำเดือนมา29/4/61หาย5/5/61เริ่มกินยาคุมแผงแรก6/5/61 ตอนนี้ทานหมดไป1แผงแล้ว(21เม็ด) แล้วเริ่มทานแผงที่2ต่อเลยไม่ได้เว้นระยะอยากทราบว่าต้องทำยังไงค่ะประจเมดือนถึงจะมา ยังไม่มาเลยเดือนนี้ หรือต้องหยุดทานแล้วรอให้ประจำเดือนมาค่อยกลับมาทานยาคุมอีกครั้ง😞
สวัสดีค่ะ หากประจำเดือนมาในวันที่ 29/4 และเริ่มทานยาคุมกำเนิดในวันที่ 6/5 เท่ากับเริ่มทานยาคุมกำเนิดที่ 7 วันหลังจากมีประจำเดือน ยาคุมกำเนิดจะยังไม่สามารถออกฤทธิ์ในการป้องกันการตั้งครรภ์ได้ทันที ดังนั้นหากมีเพศสัมพันธ์ทันทีหลังทานยา โอกาสที่จะตั้งครรภ์อาจมีได้สำหรับวิธีการทานยาคุมกำเนิดชนิด 21 เม็ด เมื่อทานครบ 21 เม็ด ต้องเว้นระยะ 7 วัน (ซึ่งประจำเดือนจะมาในช่วงนี้) หลังจากเว้นครบ 7 วันแล้ว ก็ให้เริ่มทานแผงใหม่ต่อไป โดยไม่จำเป็นต้องรอให้ประจำเดือนหมดไปก่อนหากไม่เว้นระยะ 7 วัน และได้ทานยาคุมกำเนิดต่อไปเลยดังที่ทำอยู่ ย่อมทำให้ประจำเดือนไม่มาค่ะ เนื่องจากฮอร์โมนจากยาคุมกำเนิดก็จะออกฤทธิ์ไปอย่างต่อเนื่อง อย่างไรก็ตาม ไม่แนะนำให้ทานต่อเนื่องเช่นนี้ไปตลอด เพราะอาจมีผลทำให้เยื่อบุโพรงมดลูกหนาตัวผิดปกติ และอาจเสี่ยงต่อการเป็นมะเร็งได้ดังนั้นหลังจากที่ทานยาคุมกำเนิดแผงใหม่ครบ 21 วันแล้ว ให้เว้นระยะ 7 วันด้วยค่ะ